EkBass/fiwiki-20250220-pages-articles huggingface dataset:
Hronsek

Hronsek () on kylä ja kunta Slovakiassa, Banská Bystrican alueella ja Banská Bystrican piirissä. Se on pinta-alaltaan 7,3 neliökilometriä ja siellä on 645 asukasta. Hronsek sijaitsee suurin piirtein Banská Bystrican ja Zvolenin kaupunkien puolimatkassa Hron-joen vasemmalla rannalla. Kunnassa on kaksi vanhaa linnaa. Vanhempi linnoista on rakennettu vuonna 1576. Se on suuri ja hyvin suojattu, sillä se rakennettiin turkkilaisia vastaan. Barokkityylillä rakennettu Soos-Géczyn linna on vuodelta 1775. Kunnan merkittävin nähtävyys on kuitenkin puukirkko vuodelta 1726. thumb|left|250px|Toinen Hronsekin linnoista250px|thumb|Hronsekin puukirkko on vuodelta 1726 == Lähteet == == Aiheesta muualla == *Kunnan kotisivut Luokka:Slovakian kunnat Luokka:Banská Bystrican alue
Live at Weeley 1971

Live at Weeley 1971 on Pink Fairiesin arkistolivejulkaisu. Albumin äänenlaatua on kritisoitu heikoksiArvostelu albumista. == Kappaleet == #Riders In The Sky (Trad.) #Tomorrow Never Knows (Lennon/McCartney) #The Snake (Pink Fairies) #Why Does A Red Cow? (Trad.) #Uncle Harry's Last Freakout (Pink Fairies) == Muusikot == *Paul Rudolph: kitara, laulu *Duncan Sanderson: basso, laulu *Russell Hunter: rummut == Lähteet == Luokka:Vuoden 1999 konserttitallenteet Luokka:Pink Fairiesin albumit
45 (luku)

45 (neljäkymmentäviisi) on luonnollinen luku, jota edeltää luku 44 ja seuraa luku 46. == Matematiikassa == * 45 on yhdistetty ja vajaa luku. * 45 on kolmioluku, sillä se on kokonaislukujen 1…9 summa. * 45 on kuusikulmioluku. * 45 on kuusitoistakulmioluku. * 45 on Kaprekarin luku kymmenjärjestelmässä, koska 45^2 = 2\ 025 ja 20+25 = 45. * 45 on Harshad-luku kymmenjärjestelmässä, sillä se on jaollinen numeroidensa summalla, yhdeksällä. * 45 esiintyy kahdessa jaottomassa Pythagoraan kolmikossa: 28^2+45^2=53^2 ja 45^2+1\ 012^2=1\ 013^2.45 Forty-Five XLV * 45 on alkulukuserkkujen 43 ja 47 keskiarvo. * 45 voidaan muodostaa kahden neliöluvun summana: 6^2+3^2. * 45 voidaan muodostaa kolmen neliöluvun summana: 5^2+4^2+2^2. * 45 voidaan muodostaa kahden neliöluvun erotuksena useammalla tavalla kuin mikään pienempi luonnollinen luku: 7^2-2^2, 9^2-6^2 tai 23^2-22^2 (katso kuva). * 45 on pienin pariton luonnollinen luku, jolla on enemmän tekijöitä (kuusi) kuin seuraavalla luonnollisella luvulla (neljä). * 45 on myös pienin pariton luonnollinen luku, jonka tekijöiden summa (78) on suurempi kuin seuraavalla luonnollisella luvulla (72). * 45 on palindromi binäärijärjestelmässä: 101101_2. * 45 on kymmenjärjestelmässä ainoa luonnollinen luku, joka on numeroidensa summa kerrottuna viidellä. * Tasakylkisen suorakulmaisen kolmion terävät kulmat ovat 45 astetta eli kahdeksasosan täydestä kierroksesta. == Luonnontieteissä == * 45 on rodiumin järjestysluku jaksollisessa järjestelmässä. * Skandium-45 on skandiumin vakaa isotooppi. == Muissa yhteyksissä == * 45 on Tanskan kansainvälinen suuntanumero. * .45 ACP on pitkään käytössä ollut käsiaseiden patruuna. * Vinyylilevyjen yksi pyörimisnopeus on 45 kierrosta minuutissa. * Jalkapallo-ottelun puoliaika kestää 45 minuuttia. * International Baccalaureate -diplomin maksimipistemäärä on 45. * Donald Trump oli Yhdysvaltojen 45. presidentti. * Eurooppatie E45 kulkee Norjan ja Italian välillä. * Kantatie 45 kulkee Helsingin ja Hyvinkään välillä. == Lähteet == Luokka:Luonnolliset luvut
Dnon piiri

Dnon piiri () on paikallinen itsehallintoalue Pihkovan alueella Venäjällä. Alueen koillisosassa sijaitsevan piirin pinta-ala on 1 194 neliökilometriä. Asukkaita on 13 900 henkeä (vuonna 2009). Vuonna 1927 perustetun piirin hallinnollinen keskus on Dnon kaupunki. Lisäksi siihen kuuluu 5 maalaiskuntaa: * Gavrovo (ven. Гаврово) * Iskra (ven. Искра) * Lukomo (ven. Лукомо) * Morino (ven. Морино) * Vyskod (ven. Выскодь) Dno on yksi Luoteis-Venäjän tärkeimmistä rautatiesolmuista, jossa risteytyvät Pietarista Vitebskiin sekä Moskovasta Pihkovaan johtavat radat. Piirin talous perustuu rautatieliikennettä palvelevien yritysten toimintaan. Lisäksi on metalli- ja elektroniikkateollisuutta, hiontalaitetehdas ja leipätehdas. Maatalous on keskittynyt maidon ja lihan tuotantoon. Nähtävyyksiä ovat vuonna 1838 rakennettu klassistinen Neitsyt Marian syntymän kirkko Belajan kylässä sekä vuonna 1821 rakennettu Arkkienkeli Mikaelin kirkko Dnossa. ==Lähteet== ==Aiheesta muualla== * Dnon piiri Pihkovan alueen sivustolla *
Luettelo suomalaisista rakennustuotevalmistajista liikevaihdon mukaan

20 suurinta suomalaista rakennusalan tuotteita valmistavaa yritystä vuoden 2007 liikevaihdon mukaan. Sijoitus 2007 Yritys (tärkeimmät tytäryhtiöt) Liikevaihto 2007 /milj. € Tulos ennen satunnaisia eriä 2007 /milj. € Henkilökunta 2007 Lähde 1\. Kone Oyj 4079 473 32600 Tietoa KONEsta , Kone Oy, (luettu 13.8.2008) 2\. Finnforest 1399,5 8,0 4471 3\. Uponor Oyj 1219,3 151,0 4581 4\. Ruukki Construction 1042,0 150,0 5278 5\. Paroc Group 461,7 12,1 2282 6\. Rudus-konserni 427,0 20,0 1290 7\. Oy KWH Pipe Ab 282,0 4,0 1424 8\. Maxit Oy Ab 254,2 44,0 720 9\. Ensto 232,7 14,0 1524 10\. Parma Oy 211,4 41,0 936 11\. PRT-Forest-konserni 1735 13,3 885 * Kontiotuote Oy * Lappli- talot Oy * Piklas Oy * PRT-Lami Oy 12\. Harjavalta-konserni 173,0 7,2 510 13\. Finnsementti Oy 157,1 5,7 220 14\. Halton-konserni 148,0 9,0 1059 15\. Oras-konserni 143,6 20,7 1180 16\. Fläkt Woods Holdings Oy 143,0 10,8 573 17\. Lujabetoni-konserni 139,2 16,1 647 18\. Lemminkäinen Rakennustuotteet 133,8 11,2 749 * Forssan Betoni Oy 19\. Inwido Finland Oy 108,0 ? ? * Pihla * Tiivi * Eskopuu 20\. Peikko Group 94,1 ? 755 ==Lähteet== Rakennustuotevalmistajat liikevaihdon mukaan *
John Costelloe

John Costelloe (8. marraskuuta 1961 Brooklyn, New York – 16. joulukuuta 2008 Sunset Park, New York) oli yhdysvaltalainen näyttelijä. Costelloe näytteli useissa elokuvissa (muun muassa Die Hard 2) ja Sopranos-televisiosarjassa neljän jakson ajan vuonna 2006. Hän kuoli 47-vuotiaana kotonaan tehtyään itsemurhan ampumalla. == Aiheesta muualla == * Luokka:Yhdysvaltalaiset näyttelijät Luokka:Itsemurhan tehneet Luokka:Vuonna 1961 syntyneet Luokka:Vuonna 2008 kuolleet
Grootegast

Grootegast on kunta Groningenin provinssissa Alankomaissa. Kunnassa on arviolta 12 155 asukasta (vuonna 2016) ja sen pinta-ala on 86,78 neliökilometriä. Joissakin kylissä puhutaan yhä länsifriisin kieltä. Grootegastin yksi asutuskeskus, Lutjegast, on löytöretkeilijä Abel Tasmanin synnyinpaikka. == Asutuskeskukset == Doezum, Enumatil, Faan, Grootegast, Kornhorn, Lutjegast, Niekerk, Oldekerk, Opende, Sebaldeburen. == Lähteet == == Aiheesta muualla == Luokka:Groningenin kunnat
Up – kohti korkeuksia

Up – kohti korkeuksia on Pixarin luoma ja Disneyn julkaisema 3D-animaatioelokuva, jonka Yhdysvaltain ensi-ilta oli 29. toukokuuta 2009. Suomen ensi-ilta oli lokakuussa 2009. Suomessa alkuperäisen version lisäksi esitettiin jälkiäänitetty 3D-versio sekä alkuperäinen 3D-versio. Se sai myös parhaan animaatioelokuvan Oscar-palkinnon vuonna 2010. == Juoni == Nyt 78-vuotias ilmapallokauppias Karl Fredrickson (Edward Asner) tapasi lapsena pikkukaupungissa asuneen Ellien, ja pari päätyi myöhemmin naimisiin. Ellie haaveili koko elämänsä seikkailusta vuorilla, mutta kuoli ennen kuin ehti toteuttaa haaveensa. Kun Karlia ollaan siirtämässä vanhustentaloon, hän päättääkin täyttää lupauksensa Ellielle, ja saa huomaamattaan apurikseen kahdeksanvuotiaan partiopoika Rasmuksen (Jordan Nagai). Yhdessä he, kuin toistensa vastakohdat, matkaavat seikkailuun ja törmäävät muun muassa tutkimattomiin kyliin ja viidakoihin. == Äänirooleissa == Alkuperäinen näyttelijä Suomalainen näyttelijä Rooli Edward Asner (vanha) Jeremy Leary (lapsi) Antti Litja (vanha) Matias Hangasmaa (lapsi) Karl Fredrickson Christopher Plummer Ismo Kallio Charles Muntz Jordan Nagai Aarni Hyökki Rasmus Bob Peterson Heikki Paasonen Dogi Delroy Lindo Jarppi Leppälä Beta Jerome Ranft HP Parviainen Gamma Bob Peterson Jukka Hildén Alfa Josh Cooley Sasu Moilanen Omega John Ratzenberger Eero Saarinen työmaatyöntekijä Tom David Kaye Arto Nyberg uutistenlukija Mickie McGowan Carla Rindell konstaapeli Eeva Elie Docter Adeliina Sankari nuori Ellie Donald Fullilove Aku Laitinen hoitaja Jori Jess Harnell Kari Tamminen hoitaja AJ Pete Docter Rauno Ahonen Strauch == Vastaanotto == Ilta-Sanomien Tarmo Poussu arvioi heti ensi-illan aikaan elokuvan nousevan yhdeksi modernin animaation klassikoista. ==Lähteet== == Aiheesta muualla == * Viralliset kotisivut * Arvostelu YLEn nettisivuilla * Luokka:Vuoden 2009 yhdysvaltalaiset elokuvat Luokka:Disneyn animaatioelokuvat Luokka:3D-elokuvat Luokka:Parhaan animaatioelokuvan Oscar-palkinnon voittaneet elokuvat Luokka:Parhaan musiikin Oscar-palkinnon saaneet elokuvat Luokka:Golden Globe -palkitut elokuvat Luokka:Seulonnan keskeiset artikkelit Luokka:Elokuvat ilmailusta
Olof Prytz

Olof Lars Alarik Prytz () oli suomalainen jääkärimajuri.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta== Prytzin vanhemmat olivat Suomen valtiokonttorin johtaja, laamanni Lars Knut PrytzFinlands ridderskaps och adels kalender 1956, sivu 338 ja Agnes Amanda Tavaststjerna.Finlands ridderskaps och adels kalender 1956, sivu 475 ==Opinnot== Prytz kirjoitti ylioppilaaksi Helsingin uudesta ruotsalaista yhteiskoulusta vuonna 1907 ja liittyi Uusmaalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1908–1915. ==Jääkärikausi== Liittyi Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder- kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 5. maaliskuuta 1915. Hänet sijoitettiin joukon 1. komppaniaan. Myöhemmin 31. elokuuta 1915 hänet sijoitettiin juuri perustettuun Kuninkaallisen, Preussin Jääkäripataljoona 27:n 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Hän saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan pataljoonan komentajaksi ensin 2. Jääkärirykmentin täydennyspataljoonaan, josta hänet siirrettiin myöhemmin 5. Jääkärirykmentin 14. jääkäripataljoonan komentajaksi. Prytz otti osaa sisällissodan taisteluihin Karjalankannaksella. ==Sisällissodan jälkeinen aika== Prytz palveli sisällissodan jälkeen edelleen 5. Jääkärirykmentissä, josta muodostettiin myöhemmin Kuopion jalkaväkirykmentti 4 ja viimein Tampereen rykmentti, jossa hän toimi II pataljoonan komentajana. Hän erosi armeija palveluksesta 21. toukokuuta 1921. Hän työskenteli armeijasta eronsa jälkeen pankkivirkailijana ja myöhemmin prokuristina Pohjoismaiden Yhdyspankki osakeyhtiössä Helsingissä. Hänet on haudattu Helsingin vanhalle hautausmaalle. ==Luottamustoimet== Prytz toimi 3. Divisioonan kunniatuomioistuimen jäsenenä vuonna 1919 ja varajäsenenä vuonna 1920. Tampereen rykmentin kunnianeuvoston jäsenenä hän toimi vuonna 1920. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. === Viitteet === Luokka:Jääkärit Luokka:Vuonna 1889 syntyneet Luokka:Vuonna 1935 kuolleet
Krasnogorodskin piiri

Krasnogorodskin piiri () on paikallinen itsehallintoalue Pihkovan alueella Venäjällä. Alueen lounaisosassa sijaitsevan piirin pinta-ala on 1 320 neliökilometriä. Vuonna 2010 asukkaita oli 7 328 henkeä. Vuonna 1927 perustetun piirin hallinnollinen keskus on Krasnogorodskin kaupunkimainen taajama (3 870 as.). Lisäksi siihen kuuluu 3 maalaiskuntaa. ==Lähteet== ==Aiheesta muualla== * Krasnogorodskin piirin sivustot *
Kunjan piiri

Kunjan piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 2 613 neliökilometriä ja vuonna 2010 asukkaita oli 10 277 henkeä. Vuonna 1927 perustetun piirin hallinnollinen keskus on Kunjan taajama (3 127 as.). Piirin kautta kulkee Rževin ja Velikije Lukin välinen rautatie sekä Moskovan ja Latvian rajan välinen M9-valtatie. Pääelinkeino on maidon ja lihan tuotantoon erikoistunut maatalous. Lisäksi harjoitetaan rakennustarvikkeiden tuotantoa, metsänhankintaa ja -jalostusta. Nähtävyyksistä huomattavin on Modest Musorgskin kartanomuseo Naumovon kylässä. Kunjassa toimii kotiseutumuseo. ==Lähteet== ==Aiheesta muualla== * Kunjan piirin sivustot Luokka:Pihkovan alueen piirit
Edward F. McLaughlin

Edward F. McLaughlin (1926 – 18. tammikuuta 2018) oli yhdysvaltalainen yritysjohtaja, joka toimi ABC Radio Networksin hallituksen puheenjohtajana vuosina 1972-1986. McLaughlinin ura radiossa alkoi vuonna 1958 Oaklandissa. Vuonna 1964 hänestä tuli sanfranciscolaisen KGO-aseman myyntijohtaja. ABC Radion hallituksen puheenjohtajaksi hänet nimitettiin 1972, jota tehtävää hän hoiti vuoteen 1986 saakka. Vuonna 1987 McLaughlin perusti EMF Radio -nimisen tuotantoyhtiön, jonka ohjelmiin kuuluu muun muassa The Rush Limbaugh Show. Edward F. McLaughlin nimettiin Radio Hall of Fameen vuonna 1995. ==Lähteet== Luokka:Radio Hall of Fame Luokka:Yhdysvaltalaiset yritysjohtajat Luokka:Yhdysvaltalaiset yrittäjät Luokka:Vuonna 1926 syntyneet Luokka:Vuonna 2018 kuolleet
Vasarankylä

Vasarankylä () on kylä Lapinjärven kunnassa. Kylän vanha nimi on Vasarby , josta juontuu suomenkielinen nimi, mutta ruotsinkielinen Norrby () on saanut alkunsa todennäköisesti kylän sijainnista suhteessa Lapinjärven kirkonkylään: kylä rajoittuukin etelässä Kirkonkylään, idässä Lindkoskeen, koillisessa Pukaroon ja lännessä Ingermaninkylään. Vasarankylästä on löytynyt vanhimmat merkit (yhdessä Lindkosken kanssa) Lapinjärven asutuksesta kivikaudelta. Asukkaita Vasarankylässä on 144. Vasarankylässä sijaitsee seuratalo Wasargård, joka on palanut vuosina 1938 ja 1963, mutta rakennettu aina uudestaan. Vasarankylässä on myös toiminut meijeri, joka perustettiin vuonna 1891. ==Alueita ja luonnon nähtävyyksiä== * Lappängen () * Högberget * Falkberget ==Lähteet== *
Loknjan piiri

Loknjan piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 2 412 neliökilometriä. Vuonna 2010 siellä asui 9 535 henkeä. Piirin hallinnollinen keskus on Loknjan (ven. Локня) kaupunkimainen taajama (3 872 as.). Lisäksi siihen kuuluu 6 maalaiskuntaa: * Aleksejevskaja (ven. Алексеевская; keskuspaikka Krestilovo, ven. Крестилово) * Loknjan maalaiskunta (ven. Локнянская; keskuspaikka Rysino, ven. Рысино) * Mihailov Pogost (ven. Михайлов Погост) * Miritinitsy () * Podberezje (ven. Подберезье) * Samolukovskaja (ven. Самолуковская; keskuspaikka Bašovo, ven. Башово) Alueen kautta kulkee Pietarin, Pihkovan ja Velikije Lukin välinen rautatie. Pienteollisuusyritykset tuottavat elintarvikkeita, huonekaluja ja puutavaraa. Maatalous on erikoistunut maidon ja lihan tuotantoon sekä pellavan ja rehun viljelyyn. Nähtävyyksiä ovat vuonna 1772 rakennettu puinen Pokrovan kirkko Medvedevossa, vuonna 1783 rakennettu Pyhän kolminaisuuden kirkko Miritinitsyssa sekä Loknjan kotiseutumuseo. ==Lähteet== ==Aiheesta muualla== * Loknjan piirin sivustot Luokka:Pihkovan alueen piirit
Manhunter

Manhunter voi tarkoittaa seuraavia: * Manhunter, Psykopaatin jäljillä, Michael Mannin ohjaama elokuva vuodelta 1986 * Manhunter, DC Comicsin sarjakuvahahmoja.
Nevelin piiri

Nevelin piiri () on paikallinen itsehallintoalue Pihkovan alueella Venäjällä. Alueen eteläosassa Valko-Venäjän rajalla sijaitsevan piirin pinta-ala on 2 640 neliökilometriä. Asukkaita on 27 200 henkeä (vuonna 2009). Vuonna 1963 perustetun piirin hallinnollinen keskus on Nevelin kaupunki. Sen lisäksi siihen kuuluu 10 maalaiskuntaa. Piirin kautta kulkevat Pietarin ja Kiovan sekä Velikije Lukin ja Polotskin väliset rautatiet sekä Pietarin, Pihkovan ja Valko-Venäjän rajan välinen M20-valtatie. Teollisuus tuottaa lähinnä elintarvikkeita sekä vaatteita ja jalkineita. Tärkeä merkitys on myös puunhankinnalla ja -jalostuksella. Maatalous on keskittynyt maidon ja lihan tuotantoon sekä pellavan ja rehun viljelyyn. Nähtävyyksiä ovat 1700-luvun puolivälissä rakennettu puinen Pyhän hengen kirkko Plissyn kylässä, Ivanovon kartanoalue ja siihen liittyvä Johannes Kastajan kirkko (1805) sekä Nevelin kotiseutumuseo. ==Lähteet== ==Aiheesta muualla== * Nevelin piirin sivusto * Nevelin piiri Pihkovan alueen sivustolla *
David Hemblen

David Hemblen (16. syyskuuta 1941 Lontoo – 16. marraskuuta 2020https://www.legacy.com/obituaries/thestar/obituary.aspx?n=david- hemblen&pid;=197142811) oli englantilais-kanadalainen Genie-ehdokkuuden saanut näyttelijä, joka tuli tunnetuksi televisiosarjasta Perhe joka hajosi. Hän on näytellyt 1970-luvulta lähtien televisiossa, elokuvissa ja teatterissa, sekä tehnyt satunnaisesti äänirooleja animaatioihin 1990-luvulta lähtien. Hemblen oli muun muassa Magneton äänenä vuoden 1992 X-Men-piirrossarjassa. == Lähteet == * David Hemblen TV.comissa === Viitteet === Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Englantilaiset näyttelijät Luokka:Vuonna 1941 syntyneet Luokka:Vuonna 2020 kuolleet
Stein Bagger

Stein Bagger (s. 20. tammikuuta 1967) on tanskalais-norjalainen liikemies. Hän oli tanskalaisen IT Factory:n johtaja 2001–2008. Ernst & Young nimesi hänet Tanskan vuoden 2008 yrittäjäksi. Pian sen jälkeen paljastui, että yritys olikin lumebisnes ja vastaavanlainen Ponzi-huijaus kuin Bernard Madoffin joulukuussa 2008 paljastunut huijaus. ==IT Factory== IT Factoryn lumebisnes hävitti 1,2 miljardia Tanskan kruunua. Hanke oli liisauskaruselli. Toimitusjohtaja Stein Bagger, 41, hävisi Dubaissa 27. marraskuuta 2008. Paljastui väärennettyjä nimikirjoituksia, salainen konttori, Hell's Angel -henkivartija ja yrityksen konkurssi. Danske Bank menetti 350 miljoonaa kruunua.Konnia, suurempia konnia ja uhreja, Helsingin Sanomat 22.12.2008 B7Where In The World Is IT Factory's Stein Bagger? 6.12.2008 Tapaus voi olla suurimpia huijauksia Tanskassa vuosiin. Stein Bagger etsintäkuulutettiin Interpolin kautta.Tab efter Bagger eksploderer 27.11.2008 Stein Bagger antautui Los Angelesin poliisiasemalla 6. joulukuuta 2008.Danish fugitive turns himself in to LAPD Hän itki ja kertoi neljän vuoden kiristyksestä. Bagger kertoi lehtimiehille, että häntä oli uhattu aseella 25-30 kertaa.Fallen Danish IT Star Says He Acted Under Threat 13.12.2008 Hänet vangittiin 23. joulukuuta 2008.Stein Bagger slået ned i fængslet 23.12.2008 ==Koulutus== Stein Baggerilla on hänen itse antamiensa tietojen mukaan useita akateemisia tutkintoja: MBA, ja PhD "San Francisco Technical University". PC Worldin mukaan ainakin jälkimmäinen tieto on harhaanjohtava.Danish fugitive turns himself in to LAPD PC World 7.12.2008 ==Lähteet== Luokka:Tanskalaiset liikemiehet Luokka:Vuonna 1967 syntyneet Luokka:Elävät henkilöt
Novorževin piiri

Novorževin piiri () on paikallinen itsehallintoalue Pihkovan alueella Venäjällä. Alueen keskiosassa sijaitsevan piirin pinta-ala on 1 683 neliökilometriä. Asukkaita on 10 500 henkeä (vuonna 2009). Vuonna 1927 perustetun piirin hallinnollinen keskus on Novorževin kaupunki, jonka lisäksi siihen kuuluu 8 maalaiskuntaa. Piirin kautta kulkee Pihkovan ja Velikije Lukin välinen maantie. Pääelinkeino on maatalous, joka on keskittynyt maidon ja lihan tuotantoon sekä rehun, pellavan ja viljan viljelyyn. Nähtävyyksiä ovat 1400-luvun maalinnoituksen jäänteet Vyborissa, 1700–1800-luvuilla rakennettu barokin, klassismin ja muinaisvenäläisen arkkitehtuurin sekoitusta edustava Pokrovan kirkko Barutassa, vuosina 1758–1763 rakennettu Kristuksen kirkastumisen kirkko Vehnossa (barokin ja klassismin sekatyyliä, 1700-luvun ikonostaasi), 1700-luvun puolivälin aateliskartano Ladinossa ym. Novorževin kotiseutumuseo esittelee maaseudun kauppiaiden ja aateliston elämää, sotavuosien tapahtumia ja paikallista käsityötaidetta. ==Lähteet== ==Aiheesta muualla== * Novorževin piiri Pihkovan alueen sivustolla * Novorževin kaupungille ja piirille omistettu sivusto *
Don Francks

Donald Harvey Francks (28. helmikuuta 1932 Vancouver, Brittiläinen Kolumbia – 3. huhtikuuta 2016) oli kanadalainen näyttelijä, muusikko ja jazzlaulaja. Hän esiintyi televisiossa 1950-luvulta lähtien televisiosarjoissa ja elokuvissa sekä teki äänirooleja piirrossarjoihin 1970-luvulta lähtien. Francks tunnettiin muun muassa elokuvasta Huumekatu ja sarjasta The Phoenix Team 1980-luvulla. Näiden ohella hän esiintyi vaudevillessa ja useissa eri jazztapahtumissa. Francks oli naimisissa näyttelijä Lili Francksin kanssa ja heillä oli kaksi lasta: Cree Summer ja Rainbow Sun Francks. ==Lähteet== * Don Francks TV.comissa * Don Francks Voice Chasersissa ===Viitteet=== Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Kanadalaiset ääninäyttelijät Luokka:Vaudeville- esiintyjät Luokka:Kanadalaiset jazzlaulajat Luokka:Vuonna 1932 syntyneet Luokka:Vuonna 2016 kuolleet
Rutumi

Rutumi () on kylä Lapinjärven kunnassa ja sijaitsee valtatie 6:n varrella. Rutumi sijaitsee Lapinjärven läntisessä osassa rajoittuen lännessä Liljendaliin ja koillisessa Ingermaninkylään. Rutumin läpi virtaa Rutuminjoki. Alueella sijaitsee myös Tenalampi. Nimen historia liittynee lautamies Jöns Rudin, josta Rudom olisi syntynyt: om-pääte on tyypillinen Itä-Uudellamaalla, erityisesti Pernajassa ja Liljendalissa. Rutumissa sijaitsee myös Rutumin kartano (), joka perustettiin 1732. ==Neuvostoliittolaisten lentäjien muistolaatta== Rutumiin putosi 10. elokuuta 1941 neuvostoliittolainen pommituslentokone Petljakov Pe-8, jonka miehistöstä kuolivat: päälentäjä yliluutnantti (vanhempi luutnantti) A. I. Panfilov (1908), suunnistaja G. S. Boloboshko (1906), lentoinsinööri A. G. Gainutdinov (1911), apulaislentoinsinööri V. E. Tjushkin (1910), pommittaja- ja nokka-ampuja luutnantti I. V. Shatrov (1914). Myöhemmin turmasta saamiinsa vammoihin kuoli radisti kersantti V. I. Stanevski (1920). Heidän muistokseen on Rutumiin graniittikiveen kiinnitetty muistolaatta 5. toukokuuta 1985. Kivessä on myös pienoismalli lentokoneesta. ==Lähteet== *
Pekinkylä

Pekinkylä () on kylä Lapinjärven kunnassa. Pekinkylä rajoittuu lännessä Liljendaliin, luoteessa Ingermaninkylään idässä Heikinkylään, etelässä Lapinkylään ja pohjoisessa Kirkonkylään. Nimi Bäckby juontuu purosta (Bäckbybäcken), joka virtaa Heikinkylän ja Pekinkylän välissä. Pekinkylän asukasluku on 72, ja se on näin yksi Lapinjärven pienimmistä kylistä. Valtaosa kylän asukkaista on ruotsinkielisiä. ==Lähteet== Luokka:Lapinjärven kylät
Bruno K. Öijer

Bruno Keats Öijer (alk. Bruno Kenneth Öijer, nimenmuutos 1999), s. 26. marraskuuta 1951 Linköping, Itä-Götanmaan lääni, Ruotsi) on ruotsalainen runoilija ja kirjailija. Hänen puolisonsa on taiteilija Maya Eizin Öijer. Bruno K. Öijer kuvaa itse runojaan sanoin: Öijer pitää harvakseltaan yhden miehen näytöksiä, joissa hän esittää runojaan kehittämänään runoperformanssina. Öijer on esikoiskokoelmansa ilmestyttyä 1973 ollut usein esiintymislavalla esittämässä yleisölle runojaan, ja hän kiersi joitakin vuosia 1970-luvun puolivälissä Per-Eric Söderin, Erik Fylkesonin, Leif Elggrenin ja muiden kanssa runoryhmänä nimellä Vesuvius. Hänen näyttämöilmaisunsa muistuttaa rockmusiikkia, ja 1986 hän ja Brynn Settels julkaisivat yhdessä albumin Skugga kommer. Öijer on myös useita kertoja ollut yhteistyössä Fläskkvartettenin kanssa, joka soitti hänen kanssaan televisiossa muun muassa ohjelmassa ”Skisser till ett av dödens tal”. 6. kesäkuuta 2003 Öijer esiintyi yhtyeen Kent konsertissa Tukholman stadionilla. Syksyllä 2008 Öijer oli kiertueella, joka koostui pääasiassa vastikään julkaistulta kokoelmasta Svart som silver. Ruotsin televisio on kuvannut joitakin esiintymisiä, esimerkiksi Södra teaternissa Tukholmassa marraskuun lopulla 2008. Öijer on saanut taiteilijantyölleen Ruotsin valtion ansiotakuun.Ruotsin valtion ansiotakuu taiteilijoille, lokakuu 2008 ==Teokset== === Runokokoelmat === * Sång för anarkismen (1973) * Fotografier av undergångens leende (1974) * Vesuvius (1974) * Bob Dylan (1975) * c/o NIGHT (1976) * Mot alla odds (1977) * Spelarens Sten (1979) * Giljotin (1981) * Samlade dikter 1986 * Medan giftet verkar (1990) * Samlade dikter 1993 * Det förlorade ordet (1995) * Dimman av allt (2001) * Trilogin (2002) (Medan giftet verkar, Det förlorade ordet ja Dimman av allt i samlingsutgåva). * Samlade dikter (2004) * Svart Som Silver (2008) * Och natten viskade Annabel Lee (2014) === Romaani === Chivas Regal (1978) ===Suomennetut teokset=== *Valitut runot 1973–2001, suom. Markku Into. Sammakko, 2004 (Suomennoksen lähdetekstinä on käytetty teoksia Samlade dikter ja Trilogin) ISBN 952-5194-91-4 *Hopeanmustaa, suom. Markku Into. Kustannusosakeyhtiö Sammakko 2010, ISBN 978-952-483-139-0 *Trilogia, suom. Markku Into, Seppo Lahtinen ja Ilkka Pasanen. Kustannusosakeyhtiö Sammakko 2014, ISBN 978-952-483-261-8 *Ja yö kuiskasi Annabel Lee, suom. Seppo Lahtinen. Kustannusosakeyhtiö Sammakko 2016. == Lähteet == * Rolf Börjlind, Nya tider, nya änglar: Samtal, dikter, manifest med och av Bruno K. Öijer, Per Lindgren, Margareta Renberg, Bernt Staf, Eric Fylkeson och Mikael Wiehe, Lund: Bo Cavefors Bokförlag, 1976 * Johan Svedjedal Gurun och grottmannen. Bruno K. Öijer, Sven Delblanc och sjuttiotalets bokmarknad, Stockholm : Gedin, 1996 * Olle Thörnvall Det svarta puzzlet. En essä om Bruno K. Öijer, Lund: Ellerströms förlag, 2002 * Per Bäckström, Aska, Tomhet & Eld. Outsiderproblematiken hos Bruno K. Öijer, (väitöskirja) Lund: Ellerströms förlag, 2003 == Aiheesta muualla == * BrunoK.se *Bruno K. Öijeriä käsittelevä blogi *Poesiföreningenin Bruno K. Öijer -sivu Luokka:Ruotsalaiset kirjailijat Luokka:Vuonna 1951 syntyneet Luokka:Elävät henkilöt
Lapinkylä (Lapinjärvi)

Lapinkylä () on kylä Lapinjärven kunnassa. Lapinkylä sijaitsee Liljendalin, Pernajan ja Lapinjärven rajojen risteyskohdassa, Harsbölen pohjoispuolella, Heikinkylän ja Pekinkylän eteläpuolella. Lapinkylässä on 57 asukasta, ja se on Lapinjärven toiseksi pienin kylä asukasluvultaan ennen Harsböleä. Lapinkylän nimi tulee Labbe-nimisen miehen nimestä. ==Lähteet== Luokka:Lapinjärven kylät
Lindkoski

Lindkoski on kylä Lapinjärven kunnassa. Se rajoittuu lännessä Vasarankylään ja Kirkonkylään, idässä Ruotsinpyhtääseen, pohjoisessa Pukaroon ja etelässä Heikinkylään. Siellä on 223 asukasta. Kylän nimi juontuu koskesta, joka virtaa sen läpi. Lindkoski on Vasarankylän ohella Lapinjärven vanhimpia asutuskeskuksia ja siellä on ollut asutusta jo kivikaudelta lähtien. ==Lähteet== Luokka:Lapinjärven kylät
Kansakunnan Lehti

Kansakunnan Lehti oli suomalainen kansallismielinen sanomalehti, joka ilmestyi nelisivuisena Helsingissä 15. lokakuuta 1863 - 12. maaliskuuta 1864. Lehden perustaja, kustantaja ja kantava voima oli kielitieteilijä David Europaeus, joka tunnetaan paremmin yhtenä Suomettaren perustajista. Europaeus kirjoitti terävästi yhteiskunnallisista aiheista, ja perusti lehden, koska ei muuten saanut ajatuksilleen riittävästi palstatilaa. Kokonaisuudessaan lehden nimi kuului Kansakunnan Lehti - Kansakunnallinen keskustelemus-lehti Helsingistä. Kansakunnan Lehteä julkaistiin kaikkiaan kahdeksan numeroa. Se ilmestyi epäsäännöllisin välein torstaisin. Kansakunnan Lehden levikki jäi kuitenkin niin pieneksi, ettei se elänyt puolta vuotta kauemmin. ==Lähteet== ==Aiheesta muualla== *Kansakunnan Lehden kaikki numerot sähköisessä muodossa (Kansalliskirjaston sanomalehtiarkisto) Luokka:Helsingin media Luokka:Ilmestymästä lakanneet suomalaiset sanomalehdet
Changeling – vaihdokas

Changeling – vaihdokas () on yhdysvaltalainen vuonna 2008 valmistunut draamaelokuva. Elokuvan on ohjannut Clint Eastwood. Sen päosissa ovat Angelina Jolie, Gattlin Griffith ja John Malkovich. Elokuva perustuu tositapahtumiin. Elokuva sai Suomen ensi-iltansa 9. tammikuuta 2009. == Juoni == Changeling sijoittuu vuoden 1928 Los Angelesiin. Lauantaiaamuna Christine Collins (Angelina Jolie) hyvästeli Walter-poikansa ja lähti töihin. Palattuaan kotiin hän huomasi pojan kadonneen. Seuraa tulokseton etsintä ja kuukausia myöhemmin itseään Walteriksi väittävä poika palautetaan kotiin. Christine ei kuitenkaan tunnista poikaa omakseen. Poliisien, toimittajien ja omien ristiriitaisten tunteittensa pökerryttämä Christine antaa pojan kuitenkin jäädä yhdeksi yöksi. Harhaiseksi ja sopimattomaksi solvattuna hän löytää liittolaisen papista nimeltä Gustav Briegleb (John Malkovich). == Pääosissa == == Ehdokkuudet == * Oscar, Paras naispääosa, Angelina Jolie (2009) * Oscar, Paras lavastus, James Murakami, Gary Fettis * Oscar, Paras kuvaus, Tom Stern * Golden Globe Paras naispääosa Angelina Jolie (2009) * ALFS Award Vuoden näyttelijätär (2009) * Screen Actors Guild Awards (2009) Paras naispääosa Angelina Jolie (2009) * Kultainen palmu Cannesin elokuvajuhlat (2008) * Satellite Awards Paras naispääosa Angelina Jolie, Paras kuvaus Tom Stern (2008) * CFCA Paras näyttelijätär Angelina Jolie (2008) == Lähteet == Changeling - vaihdokas Finnkinon sivuilla == Aiheesta muualla == Luokka:Yhdysvaltalaiset draamaelokuvat Luokka:Vuoden 2008 yhdysvaltalaiset elokuvat Luokka:Clint Eastwoodin ohjaamat elokuvat Luokka:Tositapahtumiin perustuvat elokuvat Luokka:Universal Picturesin elokuvat
Chinese Cowboys

Chinese Cowboys on Pink Fairiesin livealbumi, joka on taltioitu vuonna 1987 yhtyeen hetkellisen comebackin aikoihin Leedsissä ja Long Marston Speedwaylla. Albumin julkaisi vuonna 2005 japanilainen levy-yhtiö Captain Trip. == Kappaleet == # Raceway (instrumental) # Street Urchin # Waiting For The Lightnin' To Strike # When's The Fun Begin # The Snake # Do It # Takin' L.S.D. # White Girls On Amphetamine # Seeing Double # As Long As The Price Is Right # Waiting For The Ice Cream To Melt # Police Car # City Kids # Walk Don't Run (instrumental) == Muusikot == * Larry Wallis: kitara, laulu * Twink: rummut, laulu * Andy Colquhoun: kitara, laulu * Duncan Sanderson: basso, laulu * Russell Hunter: rummut luokka:Vuoden 2005 konserttitallenteet Luokka:Pink Fairiesin albumit
Casto (jalkapalloilija)

Casto Espinosa Barriga, yleensä vain Casto (s. 18. kesäkuuta 1982 Badajoz, Extremadura, Espanja) on espanjalainen jalkapallomaalivahti. Hän edustaa Espanjan pääsarjassa pelaavaa Real Betisiä. == Seurajoukkueura == Casto siirtyi vuonna 2006 Real Betisin riveihin. Ensimmäisenä kautenaan sevillalaisseurassa hän toimi lähinnä edustusjoukkueen kolmosmaalivahtina, täten hän pelasi pääosin Betisin reservijoukkueessa. Seuraavana kautena Betisiin hankittiin portugalilaisvahti Ricardo ja näytti siltä, että Casto jää jälleen kolmosvahdiksi. Myöhemmin kauden aikana Toni Doblasin vakavan loukkaantumisen takia, Casto kutsuttiin edustusjoukkueeseen. Ricardon heikkojen esityksien myötä, Casto sai mahdollisuuden ja debytoi pääsarjassa 16. joulukuuta 2007 ottelussa Almeríaa vastaan. Maaliskuussa 2008 hän nousi ohi Ricardon joukkueen ykkösvahdiksi. Caston ensimmäisissä viidessä ottelussa, Betis voitti niistä neljä ja otti kolme voittoa putkeen yli kahteen vuoteen. Hän piti kolmessa ottelussa maalinsa puhtaana. Kaudella 2008–2009 Francisco Chaparron jäätyä joukkueen luotsiksi, Casto jatkoi joukkueen kiistattomana ykkösvahtina, voitettuaan Ricardon kamppailussa ykkösvahdin paikasta. == Lähteet == * Caston tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Novosokolnikin piiri

Novosokolnikin piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 1 616 neliökilometriä. Asukkaita on 17 200 henkeä (vuonna 2009). Vuonna 1927 perustetun piirin hallinnollinen keskus on Novosokolnikin kaupunki, jonka lisäksi siihen kuuluu 9 maalaiskuntaa. Piirin kautta kulkevat Pietarista etelään ja Moskovasta Riikaan johtavat rautatiet, jotka risteävät Novosokolnikin kaupungissa. Piirin ja kaupungin kautta kulkee itä- länsisuunnassa myös Moskovasta Latvian rajalle johtava M9-valtatie. Pääelinkeino on maatalous, joka on erikoistunut maidon ja lihan tuotantoon. Teollisuutta edustavat leipätehdas, ompelimo, pellavanjalostuslaitos sekä tien- ja talonrakennusta harjoittava yritys. Tärkeä merkitys on myös rautatieliikenteellä, jonka palveluksessa on 15 % työvoimasta. Nähtävyyksiä ovat 1100–1200-luvun maalinnoituksen jäänteet Novojen kylässä, vuonna 1884 rakennettu Pokrovan kirkko Runovossa sekä Novosokolnikin kotiseutumuseo. ==Lähteet== ==Aiheesta muualla== * Novosokolnikin piiri Pihkovan alueen sivustolla *
Live at the Roundhouse/Previously Unreleased/Do It ’77

Live at the Roundhouse/Previously Unreleased/Do It '77 on Pink Fairiesin kokoelma, joka sisältää albumit Live at the Roundhouse 1975 ja Previously Unreleased sekä bonuksena Twink and The Fairies-nimikkeellä julkaistun singlen "Do It '77" (kpl. 12-14). == Kappaleet == #City Kids #Waiting For The Man #Lucille #Uncle Harry's Last Freakout #Going Down #As Long As The Price Is Right #Waiting For The Lightning To Strike #Can't Find The Lady #No Second Chance #Talk Of The Devil #I Think It's Coming Back Again #Do It '77 #Psychedelic Punkeroo #Enter The Diamonds Luokka:Vuoden 1999 kokoelma-albumit Luokka:Pink Fairiesin albumit
Tuiran seurakunta

Tuiran seurakunta on yksi Oulun seurakuntayhtymän seitsemästä seurakunnasta. Seurakunta toimii Oulun kaupungin Tuiran, Puolivälinkankaan, Koskelan, Pateniemen ja Kaijonharjun alueilla. Seurakunnassa on noin 40 000 jäsentä, noin 66,7 % alueen väestöstä. == Historia == Tuiran seurakunta aloitti toimintansa vuonna 1966. Oulun, Oulujoen kunnan ja Pateniemen kuntaliitoksessa Oulun tuomiokirkkoseurakunta kasvoi, kun Pateniemen alue liitettiin siihen. Seurakuntaa pidettiin liian suurena, niinpä tuomiokirkkoseurakunnan ja Oulujoen seurakunnan yhteinen kirkkovaltuusto päätti, että nämä kaksi seurakuntaa jaettaisiin neljäksi seurakunnaksi. Yksi näistä neljästä oli Tuiraan seurakunta. Kirkkohallitus ja valtioneuvosto vahvistivat päätöksen kesällä 1965 ja jako astui voimaan vuoden 1966 alusta. Seurakunnan ensimmäinen kirkkoherra oli Paavo Paakinaho. Tuiran seurakunnan nykyinen, järjestyksessä neljäs, kirkkoherra on Niilo Pesonen. == Herätysliikkeet == Vanhoillislestadiolaisuuden ydinkannatus on keskittynyt erityisesti Oulun ympäristöön. Oulu on vanhoillislestadiolaisen suunnan luonnollinen keskuspaikka. Suhteessa kaupungin väkimäärään kannatus on ympäristöä vähäisempi. Myös muilla lestadiolaissuuntauksilla on Oulussa omat kannattajaryhmänsä. Muista herätysliikkeistä Oulussa toimivat myös kansanlähetys ja herännäisyys sekä jossain määrin evankelinen herätysliike. == Papisto == Seuraavat henkilöt ovat toimineet Tuiran seurakunnan kirkkoherroina: * 1966–1978: Paavo Paakinaho * 1979–1989: Urpo Kuusiniemi * 1989–2013: Hannu Ojalehto * 2013→ Niilo Pesonen == Kirkot == * Tuiran kirkko * Pateniemen kirkko * Pyhän Tuomaan kirkko Puolivälinkankaalla * Pyhän Luukkaan kappeli Linnanmaalla == Katso myös == * Uskonto Oulussa * Oulun seurakuntayhtymä ==Lähteet== Luokka:Oulun evankelis-luterilaisen hiippakunnan seurakunnat Luokka:Oulun seurakunnat
Veliini

Veliini () on hieno, ohut ja sileä pergamenttilaatu. Pergamentista alettiin 200–300-luvuilla erotella karkeampi ja hienompi laatu. Karkeaa kutsuttiin edelleen pergamentiksi ja hienommasta alettiin käyttää nimitystä veliini. Veliini valmistetaan karitsan-, vohlan- tai vasikannahasta. Yleensä veliiniin käytettiin alle kuuden viikon ikäisten eläinten nahkaa. Valmistaminen tapahtuu samalla tavalla kuin pergamentin valmistus mutta laatu on ohutta, pehmeää ja yleensä kestävää. Keskiajalla veliiniä käytettiin erityisesti hienoimmissa kirjossa ja kirjansidonnassa kansiin ja selkiin. Kirjojen sivuihin sen käyttö alkoi hiipua 1400–1600-luvuilla mutta nykyisin sitä käytetään lähinnä erikoistarkoituksiin ja myös taiteilijat ja kirjansitojat käyttävät sitä vieläkin. Yhdistyneessä kuningaskunnassa lait kirjoitetaan edelleenkin veliinille. Perusteluna on sen että se on huomattavasti kestävämpää kuin paperi. Nykyisin veliiniksi voidaan kutsua myös veliini- eli silopaperia. == Lähteet == == Aiheesta muualla == * Luokka:Kirjoituksen historia
Brad Dourif

Bradford Claude ”Brad” Dourif (s. 18. maaliskuuta 1950 Huntington, Länsi- Virginia, Yhdysvallat) on yhdysvaltalainen näyttelijä. Dourif tuli tunnetuksi änkyttävän nuorukaisen roolistaan elokuvassa Yksi lensi yli käenpesän (1975), josta hän sai Oscar-ehdokkuuden. Pian hän sai päärooliin nuorena saarnaajapyrkyrinä John Hustonin draamakomediassa Wise Blood – levoton veri (1979). Hänen muita elokuviaan ovat Mississippi palaa (1988), Vapauden kahleet (1990), Manaaja III (1990), Graveyard Shift – yövuoro (1990), Body Parts (1991), Alien – ylösnousemus (1997), Taru sormusten herrasta: Kaksi tornia (2003), Halloween (2007) ja Halloween 2 (2009). Tunnetuin lienee seitsemänosainen kauhuelokuvasarja Child’s Play, jossa hän toimii tappajanukke Chuckyn äänenä. Hän on näytellyt myös televisiosarjoissa Deadwood, Kova laki, Ponderosa, Star Trek: Voyager ja Miami Vice. Dourif on myös vieraillut yhdessä Salaisten kansioiden jaksossa murhaajana. == Palkinnot == * Golden Globe (1976) * BAFTA Film Award (1977) * Chainsaw Award (1991) * OFCS Award (2003) * PFCS Award (2003) === Ehdokkuudet === * Oscar (1976) Paras miessivuosa * Genie (1991) * DVDX Award (2003) * Emmy (2004) * Golden Satellite Award (2005) * Screen Actors Guild Awards (2003, 2007) == Yksityiselämä == Dourif oli naimisissa Joni Dourifin kanssa. Heillä on kaksi tytärtä, joista Fiona Dourif on myös näyttelijä. Fiona Dourifin sivu IMDB:ssä ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1950 syntyneet Luokka:Elävät henkilöt
Jukka Pojan diskografia

Tämä on suomalaisen reggaeartisti Jukka Pojan diskografia. ==Soul Captain Band== * Lumps of Royal Honey (1997, demo) * Soul Captain Band (1999, CD-EP, demo) * Jokaiselle tulta (2001, CD) ===Singlet=== * "Taistelun arvoinen / Hypnoosiin" (2001, CD) * "Mitä suurempi puu / Älä juo tota juttuu" (2001, CD/7") ==Salamaryhmä== * Suuntavaisto (2000, CD, demo) * Kaikki on mahollista (2003, CD) ==Kapteeni Ä-ni== * Kapteeni Ä-ni (2000, CD-EP, demo) * Parhaat (2002, CD) * Vinyyli EP (2002, 12" EP) ===Singlet=== * "Kiipeli 2 / Seis" (2001, 12") * "Sitä & tätä" (2001, CD, promo) * "Tiettyä tunnelmaa / Tylppä kärki edellä / Syyää eka" (2001, 12") * "Rullaan / Lunki kuski" (2002, CD) * "Kaffipäissään" (2006, CD, promo) ==Kompostikopla== * Jukka Poika ja Kompostikopla (CD, 2003) ===Singlet=== * "Täyteen" (2001, 7") * "Syvälle" (2002, 7") * "Etupiha" (2003, 7") * "Äijä / Sivilisaatio" (2003, 12") ==Jenkkarekka== * Vapautunut viihdyttäjä (2004, CD) * Apajilla (2006, CD) ===Singlet=== * "Juokse sinä humma" (2005, CD) * "Joka maataan viljelee.." (2005, 7"/CD) ==Soolo== * Äänipää (2007, CD) * Laulajan testamentti (2008, CD) * Kylmästä lämpimään (2010, CD, LP) * Yhdestä puusta (2012, CD) * Kokoelma (2013, CD) * Elämäntyyli (2015, CD, LP) ===Singlet=== * "Ei kilpailuu" (2003, 7") * "Matalaenergiamies / Pläski" (2008, 7") * "Mielihyvää" (2010) * "Ikirouta" (2010) * "Silkkii" (2011) * "Älä tyri nyt" (2012) * "Siideripissis" (2012) * "Potentiaali" (2012) * "Viestii" (2012) * "Laineet" (2013) * "Brand New Ihanuus" (2014) * "Crzybailaaja" (2014) * "Isot laivat" (2015) * "Elä vähän" (2017) * "Rakkaus on meissä" (2017) *"Kurkota tähtiin" (2018) *"Ikivihree" (2018) *"Souda Kesämies" (mukana Elastinen, 2019) *"Papaija" (2019) ==RePekka== * Kyy (2003, 7") ==Mukana levyillä== * Dub Sound Crew Live Sessions (1999, CD) :Jukka Poika on mukana molemmissa sessioissa nimellä Kapteeni Jukka. * Ritarikunta: Saranat avaavat sanat (2001, CD) :Kapteeni Ä-ni mukana "Kuka sua kuskaa" -kappaleella. * Murmurecordings: Selkä kohti maailmaa (2001, CD) :Kapteeni Jukka esiintyy kappaleella "Äänestä" yhdessä MattiP:n kanssa. * Jazzgangsters: Peace (2003, CD) :Jukka Poika on mukana kappaleissa "Hälytys" sekä "Hälytys Dub". * Kiltit ihmiset: Ulos musta (osa 3) (2005, kasetti) :Jukka Poika on mukana kasetin bonus-raidalla. * Goodness Gracious (2005, CD) :Kokoelmalevyllä on mukana varhainen versio Jenkkarekan kappaleesta "Sticks for the Stove". * Älä oo tyhmä (2006, CD) :Kokoelmalevy, jolla on mukana Kapteeni Ä-ni, Soul Captain Band ja Kompostikopla. Kapteeni Ä-neltä on mukana ennenjulkaisemattomia kappaleita. * Kaikki paitsi Mårtenson on turhaa (2006, CD) :Jukka Poika on mukana kokoelmalevyn kappaleella "Mulla svengaa taas". * Raappana: Maapallo (2010, CD) :Mukana kappaleella "Luotu ajamaan". * Janne Kuusin Boheemi elää -elokuvan soudtrack (2011) :Jukka Poika vierailee yhdenssä Sandran kanssa taustalaulajana Jonsun kappaleessa "Sydänten tiellä / Bridge of Memories" * Salomo: Askel kerrallaan (2011) :Mukana kappaleella "Elämä kantaa". *Juha Tapio: Pieniä taikoja (2019) :Mukana kappaleella "Se tekee hyvää". diskografia Luokka:Diskografiat
Tohtori Ei

Tohtori Ei (alkuteos: Dr. No) on vuonna 1958 ilmestynyt Ian Flemingin kuudes James Bond -romaani. Markku Lahtelan suomennos ilmestyi 1963, julkaisijana Gummerus. Kirjan pohjalta on valmistunut elokuva Salainen agentti 007 ja tohtori No. ==Henkilöt== * James Bond * Honey Rider * Tohtori Julius No * Quarrel * John Strangways * M * Majuri Boothroyd * Bill Tanner * Tohtori No:n valokuvaaja * Neiti Taro * Pleydell-Smith * Sir James Molony Luokka:Englantilaiset romaanit Luokka:Vakoiluromaanit Luokka:James Bond -kirjat Luokka:Vuoden 1958 kirjat
Steve Cuden

Steve Cuden (s. Pittsburgh) on yhdysvaltalainen käsikirjoittaja, ohjaaja ja tuottaja, joka on kirjoittanut sarjoja 1980-luvulta lähtien. Hän on muun muassa käsikirjoittanut jaksoja animaatioihin, kuten Hopon poppoo, X-Men, Rautamies, The Mask, Gargoyles, Nokkapokka, Tosi viilee haamujengi, RoboCop: Alpha Commando, Sonic Underground, Xiaolin Showdown, Prätkähiiret, Loonatics Unleashed ja The Batman. Vuonna 2002 Cuden tuotti ja ohjasi elokuvan Lucky, josta hänet palkittiin neljässä eri elokuvajuhlissa muun muassa parhaasta ohjauksesta No Dance elokuvajuhlissa. ==Lähteet== * * Luokka:Yhdysvaltalaiset televisiokäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Syntymävuosi puuttuu Luokka:Elävät henkilöt
Mamba (albumi)

Mamba (KRÄLP 22) on Mamban vuonna 1985 ilmestynyt ensimmäinen albumi. Albumin avausraita ja ensimmäinen single ”Mitä yhdestä särkyneestä sydämestä” nousi hitiksi julkaisuvuonna 1984. Myös kappaletta ”Kantakaa Lassi jo pois” soitettiin kohtalaisen paljon julkaisuvuonna. ”Jäähyväiset”-kappale on Tero Vaaralle niin henkilökohtainen, ettei sitä olla soitettu vuoden 1989 jälkeen keikoilla. ==Kappaleet== Sävellykset ja sanoitukset Tero Vaara, sovitukset Mamba. # # # # # # # # # # # # # == Kokoonpano == * Tero Vaara – laulu, taustalaulu, kitara * Kari Heiskari – basso, taustalaulu * Kari Rinko – rummut, lyömäsoittimet * Ari Loukkalahti – soolokitara, taustalaulu === Tuotanto === * Dan Tigerstedt – äänittäjä, miksaaja * Riipinen/Gogh – valokuvat, kannen suunnittelu * Janne Louhivuori – tuottaja * Pedro Hietanen – tuottaja (A1) == Lähteet == == Aiheesta muualla == * Mamba discogs.com -sivustolla Luokka:Vuoden 1985 esikoisalbumit Luokka:Mamban albumit Luokka:Pedro Hietasen tuottamat albumit Luokka:Janne Louhivuoren tuottamat albumit
Heikki Hirvas

Heikki Juhani Hirvas (2. elokuuta 1943 Helsinki – 5. lokakuuta 2020 Helsinki)Kuolinilmoitus, Helsingin Sanomat 31.10.2020, s. c 23 oli suomalainen geologi. Hän toimi Geologian tutkimuskeskuksessa yli 40 vuoden ajan erikoisalanaan moreenistratigrafia ja malminetsinnälliset maaperätutkimukset. Hirvas oli Geologian tutkimuskeskuksen tutkimusassistentti 1967–1968 ja geologi 1968–1998, sekä YK:n asiantuntijageologi kultatutkimuksissa Perun Andeilla. Hän teki tutkimusmatkan Antarktikselle Vestfold Hillsin alueelle 1988–1989. Hän palasi GTK:n toimialapäälliköksi 1998, ja oli vt. maaperägeologian professori vuodesta 2001. Hirvas osallistui Karijoella Susiluolan tutkimuksiin koko tutkimusten ajan. Hirvas oli maaperägeologian dosentti Oulun yliopistossa. Hirvaksen puoliso oli Marju Rosa Sallinen. ==Julkaisut== *Pleistocene Stratigraphy of Finnish Lapland, 1991, väitöskirja *Yli 100 julkaisua ja raporttia. Yli 60 aiheena moreenistratigrafia ja malminetsintää palveleva maaperätutkimus. == Lähteet == Luokka:Suomalaiset geologit Luokka:Vuonna 1943 syntyneet Luokka:Vuonna 2020 kuolleet
Opotškan piiri

Opotškan piiri () on paikallinen itsehallintoalue Pihkovan alueella Venäjällä. Alueen keskiosassa sijaitsevan piirin pinta-ala on 2 036 neliökilometriä. Asukkaita on 21 100 henkeä (vuonna 2009). Vuonna 1927 perustetun piirin hallinnollinen keskus on Opotškan kaupunki. Lisäksi siihen kuuluu 8 maalaiskuntaa: * Bolgatovo (ven. Болгатово; keskuspaikka Laptevo, ven. Лаптево) * Duhnovo (ven. Духново) * Glubokoje (ven. Глубокое) * Makušino (ven. Макушино) * Matjuškino (ven. Матюшкино) * Prigorodnaja (ven. Пригородная; keskuspaikka Opotškan kaupunki) * Varygino (ven. Варыгино) * Zvony (ven. Звоны) Piirin kautta kulkee Pietarin, Pihkovan ja Valko-Venäjän rajan välinen M20-valtatie. Talous perustuu elintarviketeollisuuteen sekä lihan ja maidon tuotantoon erikoistuneeseen maatalouteen. Lisäksi toimii metallitehdas, konepaja, pellavanjalostamo sekä pieniä sahoja. ==Lähteet== == Aiheesta muualla == * Opotškan piirin sivusto * Opotškan piiri Pihkovan alueen sivustolla *
40 Dayz & 40 Nightz

40 Dayz & 40 Nightz on rap-artisti Xzibitin toinen studioalbumi, joka julkaistiin 25. elokuuta 1998. == Kappaleet == # Kappale Sanoittaja(t) Tuottaja(t) Esiintyjä(t) Aika 1 "The Last Night (Intro)" Sir Jinx & Xzibit *Interlude* 1:03 2 "Chamber Music" A. Joiner, T. Wheaton, J. Rogers Sir Jinx & Xzibit Xzibit 4:21 3 "3 Card Molly" A. Joiner, J. Austin, R. Gibson, S. Anderson Bud'da Ras Kass, Saafir & Xzibit 3:54 4 "What U See Is What U Get" A. Joiner, J. West Jesse West & Xzibit Xzibit 5:08 5 "Handle Your Business" A. Joiner, E. Banks, D. Johnson, Haynes DJ Pen One, Thayod Ausar Defari & Xzibit 4:14 6 "Nobody Sound Like Me" A. Joiner, Lawrence, Sawyer, Taylor, Ware A Kid Called Roots Montageone & Xzibit 3:36 7 "Pussy Pop" A. Joiner, E. Brooks, R. Diggs, J. Savage Soopafly Jayo Felony, Method Man & Xzibit 3:18 8 "Chronic Keeping 101" Sir Jinx, Xzibit *Interlude* 2:00 9 "Shroomz" A. Joiner, T. Wheaton Sir Jinx & Xzibit Xzibit 3:00 10 "Focus" A. Joiner, C. Taylor Chris "The Glove" Taylor Xzibit 3:30 11 "Jason (48 Months Interlude)" Sir Jinx, Xzibit *Interlude* 1:26 12 "Deeper" A. Joiner, S. Anderson Bud'da Xzibit 2:57 13 "Los Angeles Times" A. Joiner, M. Bradford Mel-Man Xzibit 4:23 14 "Inside Job" A. Joiner, T. Wheaton Sir Jinx, Pokets & Xzibit Xzibit 3:09 15 "Let It Rain" A. Joiner, R. McBride, J. Robinson, R. Smith, E. Brooks E-Swift King Tee, Tha Alkaholiks & Xzibit 5:33 16 "Recycled Assassins" A. Joiner, Taylor, James Montageone Xzibit & Montageone 4:13 17 "Outro" Sir Jinx, Nathaniel D. Joiner *Interlude* 1:16 18 "Don't Let The Money Make You (Bonus)" A. Joiner, R. McBride,P. Brooks Xzibit Xzibit, King Tee & Soopafly 4:11 == Singlet == * "What U See Is What U Get" (6. heinäkuuta 1998) * "Los Angeles Times" (1998) * "3 Card Molly" (1998) * "Pussy Pop" (1. tammikuuta 1999) Luokka:Vuoden 1998 albumit Luokka:Xzibitin albumit
Ville Pernaa

Ville Antti Pernaa (s. 28. joulukuuta 1974 Paimio) on suomalainen poliittisen historian tutkija, Turun yliopiston dosentti ja vuoden 2019 loppuun Suomen Kuvalehden päätoimittaja. Ennen siirtymistään Suomen Kuvalehden päätoimittajaksi hän toimi Turun yliopiston Eduskuntatutkimuksen keskuksen johtajana. Poliittisen historian tutkijana Pernaan keskeinen tutkimuskohde on Suomen lähihistoria. Hän väitteli vuonna 2002 valtiotieteen tohtoriksi Turun yliopistosta väitöskirjan aiheena Suomen ja Neuvostoliiton kulttuurisuhteita edistänyt Neuvostoliittoinstituutti. Pernaa on sittemmin tutkinut muun muassa suomalaisen koulutuspolitiikan historiaa sekä politiikan mediajulkisuuden muutosta. Pernaa oli Suomen Kuvalehden päätoimittaja 2014–2019. Suomen Kuvalehden päätoimittajan tehtävien lisäksi hän toimi vuodesta 2009 Kanavan päätoimittajana ja vuodesta 2014 myös Parnasson päätoimittajana. Pernaa oli vuoden 2022 alusta Valtion taloudellisen tutkimustoimiston viestintäpäällikkö.Ville Pernaa nimitetty VATT:in viestintäpäälliköksi, VATT 5.1.2022 Hän siirtyi lokakuussa 2024 A-lehtiin ja aloitti Avun päätoimittajana Marja Aarnipuron jäätyä loppuvuodesta eläkkeelle.Elise Aaltonen, Ville Pernaa Avun uudeksi päätoimittajaksi Yle.fi, uutiset 12.6.2024, viitattu 12.6.2024 Pernaa kertoi irtisanoutuneensa Avun päätoimittajan tehtävästä helmikuussa 2025. Journalisti.fi, 5.2.2025, viitattu 5.2.2025 == Kirjallinen tuotanto == * * * * * * * == Lähteet == Luokka:Suomalaiset historioitsijat Luokka:Suomalaiset päätoimittajat Luokka:Vuonna 1974 syntyneet Luokka:Elävät henkilöt Luokka:Suomalaiset politiikan tutkijat